Norge vant slitekamp mot Danmark på straffer
Det ble en slitekamp hvor Roy Johansens mannskap viste god moral og kom tilbake til tross for å ha kommet under med 0-3 etter to perioder. Kampen ble slutt avgjort på straffer. - Det er helt rått. Det er en stor prestasjon av gutta, sier Mathis Olimb, som for tiden er ute med skade, til VG Nett. Onsdag vant nordmennene 4-0, mens fredagens kamp endte med 5-4 til Norge etter forlengning. - Vi var ikke så gode i de to første periodene, men ble bedre og bedre i tredje periode. De tre kampene vi har spilt mot Danmark har vært jevne, men de to siste kampene viser at spillerne har god moral og ikke lar seg slå så lett, sa manager Petter Salsten til NTB. Lars Erik Spets scoret to av målene lørdag, mens Fredrik Lystad Jacobsen scoret det tredje. Mats Frøshaug og Jonas Holøs satte sine straffer i mål, mens Lars Haugen reddet to danske forsøk.768 tilskuere1. periode: 1-0 (11.32) Morten Madsen (Fredrik Storm), 2-0 (15.02) Rasmus Nielsen (Philip Hersby). 2. periode: 3-0 (37.34) Storm (Morten Green, Patrick Björkstrand). 3. periode: 3-1 (47.46) Lars Erik Spets (Niklas Roest, Alexander Bonsaksen), 3-2 (48.54) Fredrik Lystad Jacobsen (Magnus Lindahl), 3-3 (54.33) Spets (Ken André Olimb, Jonas Holøs). Forlengning: Ingen. Utvisninger: Danmark 5 x 2 min., Norge 4 x 2 min.
Norge tok sin tredje strake ishockeyseier over Danmark med å vinne 4-3 etter straffer lørdag.